B-bomba

Egy borsószem méretű helyre kvarkok, elektronok és antirészecskék vannak bezárva. A burok, mely körülveszi ezt, akkora hőmérsékletet bír ki, aminek mérésére egy olyan hőmérő kellene, amelyen az egyes után harminc nulla áll. Ha ezt a borsószemet kiszabadítjuk, felfúvódik, mint valaha a világegyetem. A bomba konstruktőrei habár nagyképűen B-bombának nevezték el szerkezetüket, az csupán tízmilliárdszoros tágulást volt képes produkálni. Rebesgetik, valamelyik faj már megalkotta a tökéleteset, amely a világegyetem kvark-korszakát sűríti egy atomnyi helyre. Azzal aztán egy egész galaxist el lehet pusztítani, és azonnal újrateremteni egy másikat.
Category:Fegyverek
Category:Inomi_lexikon